Na temelju članka 289. stavka 7. Zakona o socijalnoj skrbi („Narodne novine“ broj: 18/22, 46/22, 119/22, 71/23 i 156/23) i članka 29. Statuta općine Donji Andrijevci („Službeni vjesnik Brodsko-posavske županije“ br. 8/21 i 17/22) Općinsko vijeće Općine Donji Andrijevci na 29. sjednici održanoj dana 20.12.2024. godine, donosi

**O D L U K U**

**O OSTVARIVANJU PRAVA REDOVITIH STUDENATA NA JEDNOKRATNU NOVČANU POMOĆ OPĆINE DONJI ANDRIJEVCI ZA AKADEMSKU GODINU 2024/2025.**

**Članak 1.**

Ovom Odlukom utvrđuju se uvjeti i način ostvarivanja prava redovitih studenata na jednokratnu novčanu pomoć općine Donji Andrijevci za akademsku godinu 2024/2025, te visina i način isplate pomoći.

**Članak 2.**

Pravo na pomoć ostvaruje se u jednokratnom novčanom iznosu od 265,45 eura.

**Članak 3.**

Pravo na pomoć stječe se pod sljedećim uvjetima:

a) da student ima hrvatsko državljanstvo i status redovitog studenta

b) da ima prebivalište na području općine Donji Andrijevci najmanje jednu godinu prije podnošenja zahtjeva.

**Članak 4.**

Postupak za ostvarivanje prava na pomoć pokreće se na zahtjev studenta ili jednog od roditelja.

Uz zahtjev se obvezno prilaže sljedeća dokumentacija:

- preslik osobne iskaznice ili uvjerenje o prebivalištu

- uvjerenje o upisu na fakultet u Republici Hrvatskoj za akademsku godinu 2024/2025.

- broj žiro računa ili tekućeg računa studenta ili jednog od roditelja na kolji će se izvršiti isplata pomoći.

Zahtjev iz prethodnog stavka podnosi se od 1.2.2025. do 30. 9. 2025. godine u pisanom obliku Jedinstvenom upravnom odjelu općine Donji Andrijevci koji donosi rješenje o pravu na pomoć.

**Članak 5.**

Ova Odluka stupa na snagu osmog dana od dana objave u „Službenom vjesniku Brodsko-posavske županije“.

**OPĆINA DONJI ANDRIJEVCI**

**OPĆINSKO VIJEĆE**

 **PREDSJEDNIK**

 **Marin Degmečić**

KLASA: 604-01/24-01/1

URBROJ: 2178-4-24-1

Donji Andrijevci, 20.12.2024.

**DOSTAVITI:**

1. „Službeni vjesnik Brodsko-posavske županije“
2. Urednik Internet stranica [www.donjiandrijevci.hr](http://www.donjiandrijevci.hr)
3. Ministarstvo rada, mirovinskog sustava, obitelji i socijalne politike
4. Općinski načelnik
5. Jedinstveni upravni odjel – računovodstvo
6. Dosje zapisnika
7. Pismohrana